Obecné zastupiteľstvo v Nemcovciach v súlade s § 18 a ods. 4 a ods. 8 písm. a) zák. č. 369/1990 Z. z. o obecnom zriadení, v znení neskorších predpisov a v zmysle uznesenia

č. 2-18/07-2021  Obecného zastupiteľstva v Nemcovciach

**v y h l a s u j e**

**výberové konanie na funkciu hlavného kontrolóra obce**Nemcovce

Hl. kontrolór bude vykonávať svoju činnosť v obci Nemcovce s mesačným prac.úväzkom 5%

**Povinné podmienky:**

-ukončené minimálne úplné stredné vzdelanie

-písomný súhlas kandidáta so spracovaním a zverejnením osobných údajov podľa §7 ods.1a2 zákona č. 428/2002 Z. z. o ochrane osobných údajov v platnom znení za účelom  vykonania voľby kontrolóra

-úradne overená fotokópia príslušného dokladu o najvyššom dosiahnutom vzdelaní

-profesijný životopis s prehľadom doterajšej praxe s uvedením pracovnej pozície

-výpis z registra trestov nie starší ako 3 mesiace

-prax v samospráve a znalosť noriem samosprávy

 **Všeobecné podmienky**

-Hl.kontrolór je volený obecným zastupiteľstvom na 6 rokov. Je zamestnancom obce a za svoju činnosť zodpovedá zastupiteľstvu, ktorému 1 x štvrťročne podáva správu o svojej činnosti

-funkcia hl. kontrolóra nie je zlučiteľná s výkonom funkcie poslanca obecného zastupiteľstva, starostu obce, člena orgánu právnickej osoby, ktorej zriaďovateľom alebo zakladateľom je obec, iného zamestnanca obce, podľa osobitného zákona, prípadne v inom kontrolnom orgáne obce

-zúčastňuje sa zasadnutí obecného zastupiteľstva

**Vykonáva kontrolu:**

-nakladania s majetkom obce a s majetkom vo vlastníctve štátu, prípadne vo vlastníctve iných právnických a fyzických osôb, ktorý bol obci zverený

-účtovníctva a pokladničných operácií na obecnom úrade

-príjmovej a výdavkovej časti rozpočtu, jeho zmien a záverečného účtu

-správnosti a opodstatnenosti čerpania finančných prostriedkov obci účelovo poskytnutých, fondov a dotácií

-hospodárenia s finančnými prostriedkami

-plnenia úloh vyplývajúcich zo zákona o obecnom zriadení a rozhodnutí orgánov obce

-dodržiavania všeobecne záväzných nariadení obce a ostatných vnútorných predpisov obce

**Preveruje:**

-tvorbu a čerpanie rozpočtu obce

-opodstatnenosť zavedenia alebo zrušenia poplatkov obce

 **Vypracúva odborné stanoviská:**

-k návrhu rozpočtu a záverečnému účtu obce pred ich schválením  obecným zastupiteľstvom

-k možnostiam  poskytovania úveru, pôžičky a dotácií

-k výsledkom kontroly spolu s návrhmi na odstránenie zistených nedostatkov predkladá obecnému zastupiteľstvu

**Písomnú prihlášku do výberového konania spolu s požadovanými dokladmi je potrebné zaslať v termíne** **do 16.08.2021 do 14,00 hod.** **na adresu:**  Obecný úrad Nemcovce 93

08212 Kapušany, alebo osobne odovzdať na Obecnom úrade v Nemcovciach

 v zavretej obálke označenej

**„VOĽBA HLAVNÉHO KONTROLÓRA – NEOTVÁRAŤ“**